Държавен вестник, бр. 4, 2023 г., стр. 39

БРОЙ  4	
Д Ъ Р Ж А В Е Н  В Е С Т Н И К 	
СТР.  39  
 
 
 4 
родители, съответно настойници или попечители в ТД на НАП по постоянния 
адрес на малолетното, непълнолетното или поставеното под запрещение лице. 
 
Попълване на декларацията 
Декларацията се попълва в левове и стотинки до втория десетичен знак!  
При попълване на приложенията към годишната данъчна декларация, 
където се изисква информация за ЕИК, е необходимо да се вписва единният 
идентификационен код (ЕИК), издаден от Агенцията по вписванията, или ЕИК по 
БУЛСТАТ. 
 
При липса на достатъчно редове за попълване на информацията в 
приложенията към годишната данъчна декларация, където е необходимо се 
прилага списък с допълнителни редове. 
 
Попълване на образец 2001 
В Част І се посочват идентификационните данни на данъчно задълженото 
лице. 
Попълването на информация за телефонния номер и електронния адрес в  
т. 5 не е задължително. 
В Част І т. 8 се попълва, когато през годината или за част от нея лицето е 
самоосигуряващо се лице по смисъла на Кодекса за социално осигуряване. 
В Част І т. 9 се попълва, когато лицето не попада в т. 8 и през годината или 
за част от нея лицето се e осигурявало по реда на чл. 40, ал. 5 от Закона за 
здравно осигуряване. 
В Част І т. 10 се попълва, когато декларацията се подава от лице, което на 
основание чл. 51, ал. 1 от ЗДДФЛ е задължено заедно с годишната данъчна 
декларация да представя и годишен отчет за дейността. 
Адресът в чужбина (т. 11) се попълва само когато лицето е чуждестранно и е 
посочило това обстоятелство в т. 7. 
 
Част ІІ се попълва само ако е отбелязано съответното обстоятелство, а 
именно: деклараторът е чуждестранно физическо лице и декларацията се подава 
чрез пълномощник с постоянен адрес в страната; деклараторът е малолетно, 
непълнолетно или поставено под запрещение физическо лице и декларацията се 
подава от неговия законен представител или декларацията се подава от 
пълномощник. В съответните полета се посочват идентификационните данни на 
упълномощеното 
лице 
или 
на 
законния 
представител, 
които 
подават 
декларацията. Попълването на информация за телефонния номер и електронния 
адрес в т. 5 не е задължително. 
 
В Част ІІІ се описват приложенията към декларацията, като на редове от 1 
до 13 се отбелязват само тези образци (приложения), които се прилагат към 
декларацията. 
Ред 14.1 в Част ІІІ се отбелязва, когато се прилага Справка за окончателния 
размер на осигурителния доход за текущата година, а ред 14.2, когато се прилага 
такава справка за предходни години, като се посочва общият брой на справките, 
които се прилагат към декларацията. 
Ред 15 в Част ІІІ се отбелязва, когато към декларацията се прилага 
декларация по чл. 22в, ал. 8 от ЗДДФЛ за ползване на данъчно облекчение за 
деца. 
Ред 16 в Част ІІІ се отбелязва, когато към декларацията се прилага 
декларация по чл. 22г, ал. 7 от ЗДДФЛ за ползване на данъчно облекчение за деца 
с увреждания. 
На ред 17 в Част ІІІ се посочва входящият номер на годишния отчет за 
дейността. Този ред се попълва само от лица, извършващи стопанска дейност 
като търговци по смисъла на Търговския закон, включително еднолични търговци, 
както и от физически лица – регистрирани като земеделски стопани в случаите по 
чл. 29а от ЗДДФЛ. „Годишен отчет за дейността” е отчетът по чл. 20, ал. 4 от 
Закона за статистиката. 
 
Внимание! Годишен отчет за дейността не подават лицата, които през 
данъчната година не са осъществявали дейност по смисъла на Закона за 
счетоводството. 
 
На ред 18 в Част ІІІ се посочва общият брой на другите документи или копия 
на документи, които се прилагат към декларацията, като:  
1. Документ, издаден от компетентната община, за размера на дължимия и 
внесен патентен данък – при преминаване през данъчната година от облагане с 
патентен данък по реда на ЗМДТ към облагане по общия ред на ЗДДФЛ.  
2. Доказателства за размера на внесените в чужбина данъци и 
задължителни осигурителни вноски – при прилагане на методите за избягване на 
двойното 
данъчно 
облагане 
и/или 
приспадане 
на 
внесени 
в 
чужбина 
задължителни осигурителни вноски. За доходи от източник в чужбина, при 
облагането на които съгласно действаща СИДДО се прилага метод за избягване 
на двойното данъчно облагане „освобождаване с прогресия“, може да не се 
представят доказателства за размера на внесения данък. 
3. Други документи, които се прилагат към декларацията - списъци с 
допълнителни редове; документи, които се изисква да бъдат приложени към 
декларацията във връзка с ползване на данъчните облекчения, посочени в Част ІV 
и V от Приложение № 10 (образец 2010) и др. 
 
 
На ред 1 в Част ІV се посочва общият сбор от годишните данъчни основи, 
изчислени в приложения № 1, № 3, № 4, № 5 и № 6 от декларацията. 
 
На ред 2 в Част ІV се вписва общият размер на данъчните облекчения, 
които лицето има право да приспадне от сумата от годишните данъчни основи по 
чл. 17 от ЗДДФЛ. За целта е необходимо предварително да е попълнено 
Приложение № 10 от декларацията. 
 
На ред 3 в Част ІV се изчислява размерът на общата годишна данъчна 
основа. 
 
На ред 4 в Част ІV се определя размерът на данъка върху общата 
годишна данъчна основа, като данъчната ставка е 10%. Ако деклараторът е 
чуждестранно лице, което прилага чл. 37а от ЗДДФЛ и в съответната СИДДО е 
предвидена по-ниска данъчна ставка за конкретен вид доход, данъкът за този 
доход се изчислява според предвиденото в СИДДО.  
 
 
На ред 5 в Част ІV се изчислява размерът на данъчното облекчение за 
извършени безкасови плащания - 1 на сто от дължимия данък върху общата 
годишна данъчна основа по ред 4, но не повече от 500 лв. 
 
 
 
На ред 6 в Част ІV се сумират данъците, които подлежат на приспадане от 
данъка върху общата годишна данъчна основа и са посочени в съответните 
приложения (Приложения № 1, № 3, № 4, № 6, № 9 и № 12) на декларацията, 
както следва: 
- авансово удържан/внесен през годината данък от платеца на доходите по 
реда на глава осма от ЗДДФЛ; 
- удържан и/или внесен окончателен данък за доходи по  чл. 37 от ЗДДФЛ, 
подлежащ на приспадане съгласно чл. 48, ал. 4 от ЗДДФЛ; 
- дължим и внесен патентен данък по реда на ЗМДТ, подлежащ на 
приспадане от данъка върху общата годишна данъчна основа, ако през данъчната 
година лицето е преминало от облагане с патентен данък към облагане с данък 
върху общата годишна данъчна основа; 
- размер на признатия данъчен кредит, посочен в Част ІІ на Приложение № 9; 
- данъка, подлежащ на приспадане по чл. 37а от ЗДДФЛ. 
 
 
На ред 8 в Част ІV се посочва внесеният през годината авансов данък от 
данъчно задълженото физическо лице по реда на чл. 67, ал. 1 от ЗДДФЛ, който е 
деклариран на ред 1 в колона 4 от декларацията за дължими данъци по чл. 55,   
ал. 1 от ЗДДФЛ (образец 4001). 
 
 
 
 
 
На ред 9 в Част ІV се формира дължим данък за довнасяне по 
декларацията.  
 Лицата, които подадат годишна данъчна декларация до 31 март на 
следващата година по електронен път, ползват отстъпка 5 на сто върху данъка за 
довнасяне, посочен на ред 9, при условие че нямат подлежащи на принудително 
изпълнение публични задължения към момента на подаване на декларацията и 
данъкът за довнасяне е внесен в срок до 31 март. В тези случаи се попълва ред 10 
в Част ІV от декларацията. Общият размер на ползваните отстъпки по ред 10 в 
Част ІV и ред 18 в Част ІV от Приложение № 2 за данъците по чл. 48, ал. 1 и 2 от 
ЗДДФЛ не може да превишава 500 лв. 
 
 
 
На ред 11 и ред 12 в Част ІV се посочва дължимият данък за довнасяне 
съответно надвнесеният данък по декларацията, които се закръгляват към всеки 
пълен лев.  
 
Пример: Ако сумата на ред 11 е 1000.31 лв., се вписва 1000 лв. Ако тази 
сума е 1000.95 лв., също се вписва 1000 лв. 
 
 
Част V се попълва, когато е прилагана трансгранична данъчна схема през 
годината. Уникалният номер на данъчната схема се издава от НАП или данъчните 
органи на друга държава членка на консултант или данъчно задължено лице, които 
са направили първоначалното разкриване на схемата. Уникалният номер служи за 
идентификация на данъчната схема във всички държави членки. 
 
 
Дължимият данък върху доходите може да се внесе по интернет чрез 
виртуалния ПОС терминал на НАП, чрез физически ПОС терминали на работните 
места в салоните за обслужване на НАП, с платежно нареждане/вносна бележка 
или пощенски запис със задължително вписан ЕГН/ЛН/ЛНЧ/служебен номер от 
регистъра на НАП/ЕИК на чуждестранно физическо лице по съответните сметки на 
компетентната ТД на НАП. 
 
 
 
 
 
 
 
При попълнен ред 12 в Част ІV и при желание надвнесеният данък да бъде 
възстановен по реда на Раздел І от глава шестнадесета на ДОПК, това 
обстоятелство се отбелязва на ред 12.1, като се попълват и данни за 
банковата/платежната сметка, по която да бъде преведена сумата. Ако 
деклараторът желае да използва надвнесения данък за погасяване на налични 
или бъдещи задължения, отбелязва това обстоятелство на ред 12.2 и попълва 
необходимите данни на редове 12.3 и 12.4. 
 
Въпроси относно попълването и подаването на годишната данъчна 
декларация може да се отправят към служителите от информационния център на 
НАП на телефон: 0700 18 700 
 
Национална агенция за приходите обработва и защитава личните Ви данни, 
съобразно изискванията на Закона за защита на личните данни (ЗЗЛД) и 
Регламент (ЕС) 2016/679 на Европейския парламент и на Съвета от 27 април 2016 
г. Повече подробности за ангажиментите на Националната агенция за приходите, в 
качеството й на администратор на лични данни, можете да намерите в „Политика 
по защита на личните данни в Националната агенция за приходите“, 
публикувана на интернет адрес: www.nap.bg или да се свържете с нас на имейл 
адреса на Информационния център на НАП: infocenter@nra.bg и телефон: 0700 
18 700. 
110